گونشه دونیادان ۱۲۰ قات داها اوزاق‌دا یئنی بیر گؤی جیسمی تاپیلدی.
اولوسلارآراسی آسترونومی بیرلیگی کیچیک گزه‌گن مرکزین‌دن  وئریلن آچیقلامایا گؤره، گونش سیستمین‌ده ۲۰۱۸ وگ۱۸ آدی وئریله‌ن و گونشه دونیانین اولدوغون‌دان ۱۲۰ قات داها اوزاق‌دا یئنی بیر گؤی جیسیمی کشف ائدیلدی.
گونش سیستمین‌ده بو گونه قدر کشف ائدیله‌ن ان اوزاق جیسیم کیمی دگرلندیریله‌ن جیسمین، بیلیمسل آدینین یانی سیرا، "اوزاقلاردا" معناسینا گلن "فارآوت" آدی ایله ده آنیلدیغی قید ائدیلدی.
تخمیناً ۵۰۰ کیلومتر قطری، چهرایی رنگ‌لی جیسمین گونشین اطرافین‌دا تام دؤنوشونون، مین‌دن چوخ ایل آلدیغی معین ائدیلدی.
دونیا ایله گونش آراسین‌داکی مسافه، تخمیناً ۹۳ میله قارشیلیق اولان ۱ آسترونومیک بیریم/واحد اولاراق حساب‌لانیر.
فارآوتون گونش‌دن اوزاق‌لیغی ایسه ۱۲۰ آسترونومیک بیریم اولاراق معینلشدیریلدی.
جیسمین، کارنیگی بیلیم اینستیتوسون‌دان سکات اس. شپرد، هاوایی اونیورسیته‌سین‌دن دیوید تولن و قوزئی آریزونا اونیورسیته‌سین‌دن چد تروژیلو طرفین‌دن کشف ائدیلدیگی بیلدیریلدی.
